Številka: 1004-146/2022-1

Datum: 28. 06. 2022

Na podlagi 25. člena Zakona o delovnih razmerjih (ZDR – 1) (Uradni list RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) in 34. člena Zakona o javnih uslužbencih (Uradni list RS, št. 63/07 – ZJU-UPB3 in 65/08, s spremembami in dopolnitvami) **Finančna uprava RS** objavlja dve prosti delovni mesti**:**

**na Finančnem uradu Kranj**

1. **ADMINISTRATOR VI** v Glavni pisarni

Osnovni plačni razred delovnega mesta je 23. plačni razred, to je 1.043,68 EUR bruto.

***Pogoji za zasedbo delovnega mesta:***

* višje strokovno izobraževanje/višja strokovna izobrazba,
* 6 mesecev delovnih izkušenj

***Kratek opis nalog:***

* organiziranje in koordiniranje nalog pisarniškega poslovanja,
* izvajanje materialnega in finančnega poslovanja,
* sodelovanje pri izvajanju kadrovskih opravil,
* vodenje predpisanih evidenc,
* sodelovanje pri izvajanju zahtevnejših opravil,
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

**Poskusno delo**: 6 mesecev

1. **STROKOVNI SODELAVEC VII/1** v Oddelku za splošne zadeve

Osnovni plačni razred delovnega mesta je 30. plačni razred, to je 1.373,40 EUR bruto.

***Pogoji za zasedbo delovnega mesta:***

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 8 mesecev delovnih izkušenj na zahtevani stopnji izobrazbe.

***Kratek opis nalog:***

* sodelovanje pri izvajanju postopkov z delovnega področja,
* sodelovanje pri pripravi poročil in gradiv z delovnega področja,
* vodenje potrebnih evidenc z delovnega področja,
* pripravljanje enostavnejših analiz, strokovnih gradiv in informacij,
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

**Poskusno delo**: 6 mesecev

Z izbranima kandidatoma bo sklenjena pogodba o zaposlitvi za nedoločen in polni delovni čas.

**K prijavi morajo kandidati priložiti:**

* izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
* pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
* pisno izjavo kandidata o znanju uradnega jezika.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Prijavo pošljite **v 8 dneh** od objave na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

Prijave se pošljejo na naslov: Finančna uprava RS, FU Kranj, Koroška cesta 21, 4000 Kranj ali na [kr.fu@gov.si](mailto:kr.fu@gov.si).

Kandidati bodo o izbiri pisno obveščeni najkasneje v roku 8 dni po opravljeni izbiri.

Za dodatne informacije o izvedbi izbirnega postopka se lahko obrnete na ga. Marjo Štromajer, tel.: 04/202-7446.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Pripravila:

Špela Povše

podsekretar

Natalija Radelj Mehle, direktorica urada

Poslati:

* objava na portal GOV.SI,
* objava na Zavodu RS za zaposlovanje.